**Varsinais-Suomen Bioanalyytikot ry Jäsenkirje 27.02.2024**

**Tässä tulee muistutuskirje tapahtumista, joihin ehdit vielä ilmoittautua!**

**VUOSIKOKOUS ma 04.03.2024 klo 17.00.**

Varsinais-Suomen Bioanalyytikot ry:n sääntömääräinen vuosikokous pidetään maanantaina 4.3.2024 klo 17.00 alkaen Tehyn Turun aluetoimistossa, osoitteessa Eerikinkatu 17C, 3.krs. Turku.

Kokouksessa käsitellään sääntömääräiset asiat mm. hallituksen puheenjohtajan ja jäsenten valinta sekä liittokokousedustajien nimeäminen.

Kokouksen jälkeen on ruokailu läheisessä ravintolassa. Ruokailua varten **ilmoittautumiset 29.2.24** mennessä yhdistyksen sähköpostiin bioanalyytikot@gmail.com.

Tervetuloa!

HUOM! Jos olet kiinnostunut hallitustyöskentelystä tai tunnet kollegan, joka ei itse halua esittää itseään, niin tule vuosikokoukseen tai laita kiinnostuksesta viestiä yhdistyksen sähköpostiin! Hallitukseen mahtuu uusia, toiminnasta kiinnostuneita mukaan!

**Vielä paikkoja jäljellä myös risteilylle! Ilmoittaudu nopeasti – muista maksaa omavastuu!**

**PIKNIK-RISTEILY la 06.04.2024 VIKING LINE**

Lähde mukaan risteilylle tapaamaan kollegoja, nauttimaan hyvästä ruoasta sekä viettämään mukavaa lauantaipäivää! Paikkoja on varattu 50.

Matkaan m/s Viking Glory lähtee Turusta klo 8.45 (ryhmien lippujen jako klo 8.00 alkaen), Maarianhaminassa on laivan vaihto klo 14.10 ja m/s Viking Grace lähtee kohti Turkua klo 14.25. Kaikki ajat Suomen aikaa.

Menomatkalla nautimme premium-aamiaisen Kobbassa alkaen klo 9.30. Paluumatkalla ruokailemme heti laivanvaihdon jälkeen klo 14.30 Buffet Aurorassa.

Molemmissa laivoissa on varattuna kimppahyttejä tavaroiden säilytystä varten.

Omavastuu jäsenille matkasta on 40€ ruokailuineen (norm.78€). Varmistat osallistumisesi maksamalla omavastuun ja ilmoittautumalla yhdistyksen sähköpostiin bioanalyytikot@gmail.com **1.3.24 mennessä**. Laivayhtiö tarvitsee syntymäaikasi. Muista laittaa se ilmoittautumiseesi.

Omavastuut yhdistyksen tilille **FI87 1173 3000 1120 71 NDEAFIHH viitenumero 6240.**

**Nähdään tapahtumissa!**